12. svibnja u Domovinskom ratu

**Domovinski rat po nadnevcima**: 12. svibnja u Domovinskom ratu.

**U BEOGRADU danas osnovana Srpska demokratska stranka, koja će, kako se objašnjava, okupljati tamošnje Srbe rodom iz Hrvatske, a glavni govornik na osnivačkoj skupštini bio dr. Jovan Rašković.**

U Zagrebu osnovano Društvo hrvatsko-srpskog prijateljstva koje će zauzimati za suživot Srba i Hrvata u skladu s temeljnim vrijednostima civilnog društva i vladavine prava.

IZ VINKOVAČKE vojarne "Đuro Salj" ispaljena bez ikakvog razloga tri rafala iz teškog naoružanja koji su pogodili kuću Pave Marinića.

U KNINU održan tzv. Babićev referendum o " prisajedinjenju krajine Republici Srbiji".

STOTINE hrvatskih i miješanih obitelji iz Knina i okolice napuštaju svoja stoljetna ognjišta i bez ičega odlaze u Drniš.

JEDNOGLASNOM odlukom članica KESS-a, Srbija odnosno Jugoslavija isključena iz KESS-a.

ODLUCI Europske zajednice da povuče svoje ambasadore iz Beograda pridružile se i Sjedinjene Američke Države.

DEVASTIRANJE Jadrana od strane tzv. JNA, prvi je predmet raspravljanja novog Međunarodnog suda za zaštitu sredozemnog morskog okoliša.

PONOVNO otvorena redovna zračna linija na relaciji Zagreb - Split.

GLAVNI zapovjednik mirovnih snaga UN general Satish Nambiar uputio generalu Antonu Tusu, načelniku Glavnog stožera HV, pismo u kojem navodi da bi UNPROFOR mogao preuzeti odgovornost za istočni sektor 15. svibnja u 8 sati.

HRVATSKA primljena u članstvo Međunarodne organizacije civilne avijacije (ICAO).

ČETNIČKE dobrovoljačke horde iz Srbije poklale desetine civila u hrvatskim selima općine Brčko.

U BOSANSKOBRODSKOM selu Donja Vrela Srbi su ubili najmanje 10 hrvatskih civila.

U BRATUNCU i Srebrenici zaklano 500 osoba, uglavnom Muslimana.

EUROPSKA zajednica donijela Deklaraciju o BiH.

ČETNICI okupirali Bosanski Novi i Kalesiju.

ZBOG situacije nastale nakon ponovljenih oružanih sukoba hrvatskih i muslimanskih snaga u BiH, Vijeće obrane i nacionalne sigurnosti, pod predsjedanjem dr. Tuđmana, založilo se za trenutan prekid svih neprijateljstava.

PREDSJEDNIK Vlade BiH Mile Akmadžić uputio pismo Vijeću sigurnosti UN u kojem ističe da je HVO obrambena vojska BiH, a ne paravojna formacija.

NASTAVLJA se drama ranjenih Hrvata u konjičkim selima, do kojih se ne može doći jer pristup brane muslimanske postrojbe.

PRIPADNICI Armije BiH su u jablaničkom selu Podhum/Žitače ubili 26 Hrvata.

NA okupiranom teritoriju BiH, Srbi sile preostale Muslimane da iziđu na referendum i izjasne se protiv Vance-Owenova plana.

U HRVATSKOJ 269.432 izbjeglica iz BiH i ostalih dijelova bivše Jugoslavije.

STRUČNJACI Instituta za istraživanja mira i konflikata iz Frankfurta smatraju da bi u BiH trebalo poslati 100.000 teško naoružanih vojnika UN, opremljenih tenkovima i helikopterima sa zadaćom da štite Muslimane od Srba.

U SLUČAJU provedbe Vance-Owenova plana za BiH, Italija će biti polazna baza za međunarodne snage od 30 do 40 tisuća ljudi.

EZ odlučno opovrgava da je odluka o vojnoj akciji u BiH odgodila zbog novog čekanja "referenduma" bosanski Srba.

NJEMAČKI mediji ocjenjuju da je između Washingtona i europskih saveznika došlo do ozbiljnih nesuglasica zbog Bosne.

PREDSJEDNIK BiH Alija Izetbegović ocijenio da će najteži dio sporazuma o hrvatsko-muslimanskoj federaciji biti spajanje HVO-a i Armije BiH u jedinstvenu vojsku te da treba sačuvati Predsjedništvo, jer ono simbolizira BiH kao cjelinu.

NAKON tjedan dana razgovora, tijesnom većinom američki Senat izglasao jednostrano ukidanje embarga na oružje za BiH.

PREMA posljednjim podacima, na ispitivanje u Vojnom sudu u Bjelovaru zadržano538 osoba od ukupno 1.494, koliko ih je privedeno nakon akcije "Bljesak". U istražnim centrima je 238 osoba, jer je protiv njih nakon ispitivanja pokrenuta sudska istraga, a ostali su pušteni kućama, priopćeno iz hrvatske Vlade.

SAD će poduzeti odgovarajuće akcije u slučaju napada hrvatskih Srba na Amerikance u Zagrebu, izjavio u Washingtonu glasnogovornik Pentagona Kennet Bacon.

BANJALUČKI biskupski ordinarijat izvijestio da je u Presnačama kod Banja Luke eksplozivom dignuto u zrak biskupsko svetište - crkva sv. Terezija od maloga Isusa. Župnik velečasni Filip Lukenda i časna sestra Cecilija-Pava Grgić spaljeni su skupa sa župnom kućom. Banjalučka policija zabranila pristup mjestu događaja. Time se broj srušenih crkava u Banjalučkoj biskupiji povećao na 40.

MINISTAR vanjskih poslova RH dr. Mate Granić otputovao u SAD, gdje će razgovarati s državnim tajnikom Warrenom Christopherom i sudjelovati u Washingtonu u radu Foruma za Federaciju BiH.

## Izvori

* Hrvatski informativni centar *Hrvatski spomenar: 11. svibnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.